በ14ኛ ሳምንት በተደረጉ ጨዋታዎች ዛሬ ከሜዳው ውጭ ያሸነፈ ቡድን አልተመዘገበም፡፡
በ14ኛ ሳምንት የኢትዮጵያ የወንዶች ፕሪሚየር ሊግ ዛሬ አምስት ጨዋታዎች ተካሂደዋል፡፡ ተጠባቂ የነበረው የመሪዎቹ ፋሲል ከነማ እና ቅዱስ ጊዮርጊስ ጨዋታ 2ለ2 በሆነ አቻ ውጤት ተጠናቅቋል፡፡ ይህንን ተከትሎም ሊጉን በሚመሩት ቡድች መካከል የነበረው የአንድ ነጥብ ልዩነት ቀጥሏል፡፡ከሜዳው ውጭ ወላይታ ድቻን የገጠመው ባሕር ዳር ከነማ 1ለ0 በሆነ ውጤት ተሸንፏል፡፡ በርካታ ቋሚ ተጫዋቾቹን በጉዳት ምክንያት ያላሰለፈው ባሕር ዳር ከነማ ከሜዳው ውጭ ዛሬም ድል ማስመዝገብ አልቻለም፡፡አደማ ከተማ ወልዋሎ ዓዲግራት ዩኒቨርሲቲን በሜዳው አስተናግዶ 2ለ0 በሆነ ውጤት አሸንፏል፡፡ ጅማ አባ ጂፋርም ድሬዳዋ ከተማን 2ለ1 በማሸነፍ በሜዳው ባለድል ሆኗል፡፡ ስሑል ሽረ ደግሞ ከሀድያ ሆሳዕና ያለ ግብ አቻ ተለያይቷል፡፡ዛሬ ከተካሄዱ አምስት ጨዋታዎች መካከል ሦስቱ በመሸናነፍ ሁለቱ በአቻ ውጤት ተጠናቅቀዋል፤ ከሜዳው ውጭ ያሸነፈ ቡድንም አልተመዘገበም፡፡ ትናንት መቀሌ 70 እንደርታ ሐዋሳ ከተማን 5ለ1 በሆነ ሰፊ ልዩነት አሸንፏል፡፡የፕሪሚየር ሊጉ ቀሪ ሁለት ጨዋታዎች ነገ ይካሄዳሉ፤ ወልቂጤ ከተማ ከሲዳማ ቡና፣ ሰበታ ከተማ ከኢትዮጵያ ቡና ናቸው ነገ የሚጫወቱት፡፡ፕሪሚየር ሊጉን ቅዱስ ጊዮርጊስ በ27 ነጥብ ይመራል፤ ፋሲል ከነማ በ26 ነጥብ ይከተላል፤ የአምናው ሻምፕዮን መቀሌ 70 እንደርታ ደግሞ በ25 ነጥብ 3ኛ ደረጃ ላይ ተቀምጧል፡፡ ሀድያ ሆሳዕና፣ ድሬዳዋ ከተማና ኢትዮጵያ ቡና ደግሞ ወራጅ ቀጠና ላይ ተቀምጠዋል፤ ኢትዮጵያ ቡና ነገ የ14ኛ ሳምንት ጨዋታውን ካሸነፈ ከወራጅ ቀጠናው በ2 ነጥብ ከፍ ማለት ይችላል፡፡